RESOLUCIÓN do 24 de xullo de 2000 pola que se ordena a publicación do acordo do Consello da Xunta de Galicia do 21 de xullo de 2000, polo que se aproba a relación de postos de traballo dos servicios veterinarios oficiais da Consellería de Agricultura, Gandería e Política Agroalimentaria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/08/2000

O DOG nº 243, do 15 de decembro de 1992 publicou a resolución da Consellería da Presidencia e Administración Pública do 18 de novembro de 1992, pola que se aprobaron as relacións de postos de traballo do persoal que presta os servicios veterinarios oficiais no ámbito da Comunidade Autónoma de Galicia.
O DOG nº 4, do 7 de xaneiro de 1994 publicou a Orde do 3 de decembro de 1993, das consellerías da Presidencia e Administración Pública e de Economía e Facenda pola que se modificou a RPT do persoal que presta os servicios veterinarios oficiais no ámbito da Comunidade Autónoma de Galicia.
O DOG nº 116, do 17 de xuño de 1994 publicou a Orde do 6 de xuño de 1994, das consellerías da Presidencia e Administración Pública e Economía e Facenda, que modificou a RPT do persoal que presta servicios veterinarios oficiais no ámbito da Comunidade Autónoma galega.
Se ben posteriormente, e no que se refire ós servicios veterinarios oficiais da Consellería de Agricultura, Gandería e Montes, publicáronse novas RPT nos DOG nº 227, do 27 de novembro de 1995 e nº 168, do 2 de novembro de 1997, a sentencia 85/1998, do 4 de febreiro, da Sala do Contencioso-Administrativo do Tribunal Superior de Xustiza de Galicia, anulou e deixou sen efecto a modificación da RPT aprobada pola Orde do 6 de xuño de 1994, ordenando a convocatoria dun concurso de traslados de acordo coa RPT inicial publicada por Resolución do 18 de novembro de 1992, modificada pola Orde do 3 de decembro de 1993.
O Decreto 293/1998, do 26 de outubro (DOG nº 215, do 5 de novembro) procedeu á execución da citada sentencia ordenando a convocatoria do concurso de traslados.
Unha vez resolto este, e dado que a RPT de 1992 non recolle as necesidades actuais, a Consellería de Agricultura, Gandería e Política Agroalimentaria propón a súa modificación.
En consecuencia, por proposta da devandita consellería, oídas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día vinteún de xullo de dous mil, adoptou o seguinte
ACORDO:
Primeiro.-Aproba-la relación de postos de traballo dos servicios veterinarios oficiais da Consellería de Agricultura, Gandería e Política Agroalimentaria, nos termos que se sinalan no anexo ó presente acordo.
Segundo.-Ordena-la súa publicación no Diario Oficial de Galicia para efectos da súa entrada en vigor a partir do día seguinte a ela.
Terceira.-Deixar sen efecto a relación de postos de traballo dos servicios veterinarios oficiais, publicada por resolución da Consellería da Presidencia e Administración Pública do 18 de novembro de 1992 (DOG nº 243, do 15 de decembro), modificada pola Orde do 3 de decembro de 1993, das consellerías da Presidencia e Administración Pública e Economía e Facenda (DOG nº 4, do 7 de xaneiro de 1994) no que se refire ós postos de provisión por concurso da Consellería de Agricultura, Gandería e Montes.
Visto o acordo adoptado polo Consello da Xunta de Galicia na súa reunión do vinteún de xullo de dous mil, relativo á relación de postos de traballo dos servicios veterinarios oficiais da Consellería de Agricultura, Gandería e Política Agroalimentaria, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 24 de xullo de 2000.
Jaime Pita Varela
Conselleiro da Presidencia e Administración Pública
ÁMBITO TERRITORIAL DOS POSTOS DE TRABALLO DOS SERVICIOS VETERINARIOS OFICIAIS DE SANIDADE E PRODUCCIÓN ANIMAL
Provincia: A Coruña.
Áreas
Comarcas
Concellos
Ferrol-Betanzos
Betanzos
Betanzos, Cesuras, Coirós, Irixoa, Oza dos Ríos, Paderne, Curtis, Aranga, Vilasantar, Miño, Vilarmaior.
Ferrol
Ferrol, Narón, Neda, San Sadurniño, Valdoviño, Fene, Ares, Mugardos, Cedeira, Moeche, As Somozas.
As Pontes
A Capela, As Pontes de García Rodríguez.
Pontedeume
Cabanas, Monfero, Pontedeume.
Ortegal
Cariño, Cerdido, Mañón, Ortigueira.
Arzúa
Arzúa
Arzúa, Boimorto, O Pino, Touro.
Terra de Melide
Melide, Santiso, Sobrado, Toques.
Ordes
Cerceda, Frades, Mesía, Ordes, Oroso, Tordoia, Trazo.
Carballo
Bergantiños
Carballo, Coristanco, Laracha, Malpica de Bergantiños, Ponteceso.
Terra de Soneira
Cabana de Bergantiños, Camariñas, Laxe, Vimianzo, Zas.
Fisterra
Cee, Corcubión, Dumbría, Fisterra, Muxía.
A Coruña
Arteixo, Cambre, Carral, A Coruña, Culleredo, Oleiros, Abegondo, Bergondo, Sada.
Noia
Santiago
Santiago de Compostela, Boqueixón, Val do Dubra, Vedra, Teo, Brión, Ames.
Noia
Lousame, Noia, Outes, Porto do Son.
O Sar-Barbanza
Padrón, Dodro, Rois, A Pobra do Caramiñal, Rianxo, Boiro, Ribeira.
Xallas-Muros
Santa Comba, Mazaricos, Muros, Carnota.
A Barcala
Negreira, A Baña.
Provincia: Lugo.
Áreas
Comarcas
Concellos
Lugo
Lugo
Lugo, Guntín, Castroverde, O Corgo, Friol, Outeiro de Rei.
A Ulloa
Monterroso, Antas de Ulla, Palas de Rei, Portomarín.
Sarria
O Incio, Láncara, Samos, Sarria, O Páramo, Paradela, Triacastela.
Becerreá
Os Ancares
Baralla, Becerreá, As Nogais, Pedrafita do Cebreiro, Cervantes,
Navia de Suarna.
Áreas
Comarcas
Concellos
A Fonsagrada
A Fonsagrada, Baleira, Negueira de Muñiz.
Monforte
Terra de Lemos-Quiroga
Monforte de Lemos, A Pobra do Brollón, Sober, Folgoso do Courel, Quiroga,
Ribas de Sil, Bóveda, Pantón.
Chantada
Chantada, Carballedo, Taboada, O Saviñao.
Mondoñedo
A Mariña Central
Alfoz, Burela, Foz, O Valadouro, Lourenzá, Mondoñedo.
A Mariña Oriental
Barreiros, Ribadeo, Trabada.
A Mariña Occidental
Cervo, Ourol, O Vicedo, Viveiro, Xove.
Vilalba
Terra Chá
Castro de Rei, Cospeito, A Pastoriza, Begonte, Guitiriz, Rábade, Vilalba, Xermade, Muras, Abadín.
Meira
Meira, A Pontenova, Pol, Ribeira de Piquín, Riotorto.
Provincia: Ourense.
Áreas
Comarcas
Concellos
Ourense
Ourense
Amoeiro, Barbadás, Coles, Nogueira de Ramuín, Ourense, O Pereiro de Aguiar, A Peroxa, San Cibrao das Viñas, Toén, Vilamarín, Esgos, Taboadela.
O Ribeiro
Arnoia, Beade, Carballeda de Avia, Castrelo de Miño, Cenlle, Cortegada, Leiro, Melón, Avión, Rivadavia.
O Carballiño
Beariz, Boborás, O Carballiño, O Irixo, Maside, Piñor, Punxín, San Amaro, San Cristovo de Cea.
Terra de Celanova
A Bola, Cartelle, Celanova, Gomesende, A Merca, Quintela de Leirado, Ramirás, Verea, Padrenda, Pontedeva.
Baixa Limia
Bande, Entrimo, Lobeira, Lobios, Muíños.
Trives
Terra de Caldelas
Montederramo, Parada de Sil, A Teixeira, Castro Caldelas.
Viana-A Gudiña
A Gudiña, A Mezquita, Viana do Bolo, Vilariño de Conso, O Bolo, A Veiga.
Terra de Trives
Chandrexa de Queixa, Manzaneda, A Pobra de Trives, San Xoán de Río.
Valdeorras
O Barco de Valdeorras, Carballeda de Valdeorras, Larouco, Petín, A Rúa, Rubiá, Vilamartín de Valdeorras.
Verín
Verín
Castrelo do Val, Cualedro, Laza, Monterrei, Oímbra, Verín, Riós, Vilardevós.
A Limia
Baltar, Os Blancos, Porqueira, Rairiz de Veiga, Sandiás, Sarreaus, Trasmiras, Vilar de Santos, Xinzo de Limia, Calvos de Randín, Vilar de Barrio.
Allariz
Allariz, Xunqueira de Ambía.
Maceda
Baños de Molgas, Maceda, Paderne de Allariz, Xunqueira de Espadanedo.
Provincia: Pontevedra.
Áreas
Comarcas
Concellos
Lalín
Tabeirós-Terra de Montes
A Estrada, Cerdedo, Forcarei.
Deza
Agolada, Dozón, Lalín, Rodeiro, Silleda, Vila de Cruces.
O Porriño
A Paradanta
Arbo, A Cañiza, O Covelo, Crecente.
O Condado
Mondariz, Mondariz-Balneario, As Neves, Ponteareas, Salvaterra de Miño.
Vigo-O Baixo Miño
Fornelos de Montes, Pazos de Borbén, Salceda de Caselas, Soutomaior, Redondela, Baiona, Gondomar, Mos, Nigrán, O Porriño, Vigo, A Guarda, Oia, O Rosal, Tomiño, Tui.
Pontevedra
Caldas
Caldas de Reis, Campolameiro, Cuntis, Moraña, Portas, Pontecesures, Valga, Catoira.
O Salnés
Cambados, O Grove, A Illa de Arousa, Meaño, Meis, Ribadumia, Sanxenxo, Vilagarcía de Arousa, Vilanova de Arousa.
Pontevedra-O Morrazo
A Lama, Ponte Caldelas, Bueu, Cangas, Cotobade, Marín, Moaña, Poio, Pontevedra, Barro, Vilaboa.